《盛云浦集客文文水张王屋独不见召旬日后以文水原韵索和书此嘲之》
明代·何良俊

拙贻堂上题诗客，尽日穷吟作么声。闲杀青溪老居士，冶城东畔不教行。

作者简介：（1506—1573）明松江华亭人，字元朗，号柘湖居士。与弟何良傅皆负俊才，时人喻为二陆。少笃学，二十年不下楼，藏书四万卷，涉猎殆遍。而困于场屋，以岁贡入国子监，当事者重其才名，授南翰林院孔目。好谈兵，以经世自负。在南都日与名人韵士相追随。妙解音律，躬自度曲，文酒过从，丝竹竞奋，人谓江左风流复见今日。后三年而去。后侨寓苏州，七十岁始归松江。有《四友斋丛说》、《何氏语林》、《何翰林集》。